CELEX: 62020TN0728
Language: da
Date: 2020-12-14 00:00:00
Title: Sag T-728/20: Sag anlagt den 14. december 2020 — OM mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/47
            
         
      Sag anlagt den 14. december 2020 — OM mod Kommissionen
      (Sag T-728/20)
      (2021/C 53/63)
      Processprog: fransk
      
         Parter
      
      
         Sagsøger: OM (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen om afslag på anmodning nr. 247-251 og nr. 252-256 om godtgørelse af udgifter annulleres.
               
            
                  —
               
               
                  Afgørelsen af 23. marts 2020 om afslag på klagen annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren først og fremmest gjort gældende, at søgsmålet, der er anlagt til prøvelse af en afgørelse, som blev meddelt i forbindelse med afslaget af 23. marts 2020 på sagsøgerens klage af 5. december 2019, og som efter sagsøgerens opfattelse udgør en ny afgørelse, der blev vedtaget på grundlag af en ny undersøgelse af hendes situation, efter at administrationen havde taget hovedargumentet i hendes første klage til følge, skal antages til realitetsbehandling. Hvad angår sagens realitet har sagsøgeren fremsat fire anbringender.
      
                  1.
               
               
                  Første anbringende om modstridende afgørelser som følge af en ændret begrundelse i forhold til den tidligere godtgørelse af lignende udgifter.
               
            
                  2.
               
               
                  Andet anbringende om den manglende konkrete og udførlige undersøgelse af de omhandlede anmodninger om godtgørelse af lægeudgifter.
               
            
                  3.
               
               
                  Tredje anbringende om den manglende overholdelse af retten til at blive hørt.
               
            
                  4.
               
               
                  Fjerde anbringende om anlæggelsen af et åbenbart urigtigt skøn med hensyn til sagsakterne.